Gabriel Veron

Gabriel Veron Fonseca de Souza (tuntud kui Gabriel Veron; sündinud 3. septembril 2002 Assus) on Brasiilia jalgpallur, kes mängib äärepoolkaitsja või ründajana Brasiilia kõrgliigaklubis Cruzeiro. Assu linnas Rio Grande do Norte osariigis sündinud Veron liitus 2017. aastal Palmeirase noortemeeskonnaga klubist Santa Cruz de Naltal. Järgmise aasta juunis oli ta noortevõistluse Mundial de Clubes de La Comunidad de Madrid Sub-17 parim väravakütt ja parim mängija, klubi U-17 võistkond võitis seal oma esimese rahvusvahelise karika. 14. novembril 2018 sõlmis Veron Verdãoga aastani 2021 enda esimese elukutselise mängija lepingu. Umbes aasta hiljem, pärast koondisemängult naasmist, sõlmis ta 2024. aastani eellepinguga, mis hakkas kehtima tema 18. sünnipäeval. Veron tegi esindusmeeskonna- ja kõrgliigadebüüdi 28. novembril 2019, ta tuli teisel poolajal platsile Williani asemele 1:0 kaotusmängus Fluminense vastu. 5. detsembril, pärast teisel poolajal vahetusest sekkumist, lõi ta Goiáse vastu toimunud 5:1 võidumängus kaks väravat ja andis Dudule väravasöödu; sellega sai temast ajaloo nooruselt teine mängija, kes on klubi meeskonnas värava löönud. Veron on ka noorim mängija, kes on Copa Libertadoresel värava löönud. 2022. aasta juulis sõlmis ta viieaastase lepingu Portugali kõrgliigaklubiga Porto. Porto meeskonnas lõi ta ainsa värava 16. oktoobril 2022 Portugali karikavõistluste kolmanda ringi mängus Anadia vastu. Hooaja 2023/24 esimeses pooles ei pääsenud ta vigastuse tõttu Porto põhimeeskonnas kordagi väljakule. 2023. aasta detsembris naasis Veron Brasiiliasse, kui liitus aastase laenulepingu alusel Cruzeiroga. Veron oli selleks ajaks juba Brasiilia U-17 jalgpallikoondises põhitegija ning peatreener Guilherme Dalla Déa kutsus ta 20. septembril 2019 ka 2019. aasta U-17 MM-le. Ta kuulus MM-i mängudes algkoosseisu ja lõi kolm väravat. Brasiilia U-17 koondis võitis MM-i karika neljandat korda ja Veron pälvis kuldpalli. Palmeiras Campeonato Paulista: 2020, 2022 Copa Libertadores: 2020, 2021 Copa do Brasil: 2020 Recopa Sudamericana: 2022 Porto Taça de Portugal: 2022–23 Taça da Liga: 2022–23 Supertaça Cândido de Oliveira: 2022 Brasiilia U-17 U-17 MM: 2019 FIFA U-17 maailmameistrivõistluste kuldne pall: 2019 "Gabriel Veron, o melhor do Mundial Sub-17, saiu do Santa Cruz de Natal" (portugali). 18. november 2019. Vaadatud 29. november 2019.[alaline kõdulink] "Melhor do Mundial Sub-17, Gabriel Veron celebra título pelo Verdão: 'Fizemos história'" (portugali). SE Palmeiras. 6. juuni 2018. Vaadatud 29. november 2019.[alaline kõdulink] "Gabriel Veron assina seu primeiro contrato profissional com Palmeiras" (portugali). Base Palmeiras. 14. november 2018. Originaali arhiivikoopia seisuga 26. september 2020. Vaadatud 29. november 2019. "Palmeiras renova o contrato de Gabriel Veron, destaque do Mundial Sub-17; veja os detalhes" (portugali). Globo Esporte. 21. november 2019. Vaadatud 29. november 2019. "Gabriel Veron admite frio na barriga em estreia no profissional" (portugali). Terra. 28. november 2019. Vaadatud 29. november 2019. "Gabriel Veron brilha em goleada e alcança marca histórica no Palmeiras" (portugali). Esporte Interativo. 5. detsember 2019. Vaadatud 6. detsember 2019. https://www.transfermarkt.com/gabriel-veron/profil/spieler/627221 (vaadatud 14.8.2022) "Oficial: Gabriel Veron reforça o Cruzeiro por empréstimo do FC Porto". Record (Euroopa portugali). 27. detsember 2023. Vaadatud 27. detsembril 2023. "Seleção Brasileira Sub-17: convocados para a Copa do Mundo no Brasil" (portugali). CBF. 20. september 2019. Vaadatud 29. november 2019. "Last-gasp Brazil edge Mexico to be crowned U-17 kings". FIFA.com. 17. november 2019. Vaadatud 29. november 2019. "Brazilians headline list of award winners". FIFA.com. 17. november 2019. Vaadatud 21. november 2019. Gabriel Veron saidil Soccerway (inglise)